recursal/SuperWikiNEXT-32B huggingface dataset:
**கண்ணிவெடி நடவடிக்கைக்கான சுவிசு அமைப்பு** என்பது செனிவாவைத் தலைமை அலுவலகமாக் கொண்டியங்கும் சுவிசு நாட்டு அரசு அல்லாத ஓர் அமைப்பாகும். இது *பவுண்டேசன் சுவிசே டீமைனேச்* எனும் பிரான்சிய மொழிப் பெயரினாலேயே சுருக்கமாக எப் எசு டி (FSD) என்றவாறு அழைக்கப் படுகின்றது.

பணிகள்
------

மிதிவெடிகள், வெடிக்காத வெடிநிலையில் உள்ள வெடிபொருட்களை அகற்றி மக்களை மீண்டும் மீள் குடியேற்றத்திற்கு உதவுவதே இந்த அமைப்பின் பணியாகும். இதன் முதன்மையான பணிகளாவன:

* மாந்தரநல நோக்குடன் கண்ணிவெடியகற்றல்.
* கண்ணிவெடி அகற்றுபவர்களுக்குப் பயிற்சியளித்தல்.
* கண்ணிவெடி தீநேர்ச்சிகளைத் (விபத்துக்களைத்) தவிர்க்கும் வண்ணம் பாதுகாப்புப் பயிற்சிகளையும் மற்றும் மிதிவெடி தீவாய்ப்புக் கல்வியையும் வழங்குதல்.
* சேமிக்கப்பட்டிருக்கும் கண்ணிவெடிகள் மற்றும் ஏனைய ஆயுதங்களை அழித்தல்.

அமைப்பு
-------

கண்டிவெடி நடவடிக்கைக்கான சுவிசு அமைப்பானது 2005 ஆம் ஆண்டுப் படி செனிவாத் தலைமை அலுவலத்தில் 10 பணியாளர்களையும் பணிபுரியும் இடங்களில் 60 பன்னாட்டு மற்றும் 600 உள்நாட்டுப் பணியாளர்களையும் கொண்டுள்ளது. ஆண்டுக்கான தோராயச் செலவீனம் ஏறத்தாழ 15 மில்லியன் அமெரிக்க டாலர்கள் ஆகும். இது பொது மற்றும் தனியார் துறைகளூடாகவும் உலக உணவுத் திட்டம், திட்டச் சேவைகளுக்கான ஐக்கிய நாடுகள் அலுவலகம், ஐக்கிய நாடுகள் கண்ணிவெடித் திட்ட சேவை, ஐக்கிய நாடுகள் வளர்ச்சித் திட்டம், ஐரோப்பாவின் கூட்டுறவிற்கும் பாதுகாப்பிற்குமான அமைப்பு, அனைத்துலகச் செஞ்சிலுவைச் சங்கம் போன்றவற்றினூடகவும் உதவிகளைப் பெறுகின்றது.

உலகளாவிய திட்டங்கள்
-------------------

2009 ஆம் ஆண்டின் படி இலங்கை, தச்செக்கித்தான், லாவோசு, சூடான், புரூண்டி ஆகிய நாடுகளில் திட்டங்களை நடைமுறைப்படுத்துகின்றது. இதற்கு முன்னர் பாசினியா, குரோவேசியா, அல்பேனியா, ஆப்கானித்தான், ஈராக் மற்றும் பாக்கிசுத்தான் திட்டங்களை நடைமுறைப்படுத்தியது.

வெளியிணைப்புக்கள்
-----------------

* கண்ணிவெடி நடவடிக்கைக்கான சுவிசு அமைப்பு (ஆங்கில மொழியில்)
* மிதிவெடிகளை மனிதவலுக்கொண்டு அகற்றல் முப்பரிமாணக் காட்சி.
என்றி ஆந்திரூசு, 1815 (71 அகவை)
**என்றி ஆந்திரூசு** *(Henry Andrews)* (1744 – 26 ஜனவரி 1820) இங்கிலாந்து நாட்டு இலங்காசயரில் கிராந்தம் அருகே அமைந்த பிரீசுட்டனில் பிறந்தார். இவர் சிறந்த கணிதவியலாளராகவும் வானியலாளராகவும் புகழெய்தியவர் ஆவார்.

ஓல்டு மூர் வான்பொருள் பஞ்சாங்கத்திற்காக 43 ஆண்டுகள் தன் ஓய்வு நேரத்தில் 'கோள்களின் இயக்கத்தை விவரிக்கும் தொகுப்பாளராக' பணியாற்றியுள்ளார். இவரது பணி அகலாங்கு வாரியத்துக்கான கணக்கீடு செய்வதே. இவர் ஒரு உண்டுறையும் பள்ளியை நடத்தி அதில் முக்கோண அளவியலும் கூடுதல் பாடமாகக் கலமோட்டல் பற்றியும் கற்பித்துள்ளார். புத்தகம், எழுதுபொருள், அழுத்த அளவி, வெப்ப அளவி, அளவைக் கருவி ஆகியன விற்கும் கடையும் நடத்தியுள்ளார். அரசு வானியலாளரான மாண்புறு நெவில் மாசுக்கெலைனுக்கு தொழில்முறை அறிவுரைஞராக விளங்கியுள்ளார்.

1791 ஆம் ஆண்டுக்கான சூரிய ஒளிமறைப்பைப் பின்வருமாறு இவர் முன்கணித்துள்ளார்:

*இசுகாட்லாந்துக்கு வடக்கே மிகப் பெரிய ஒளிமரைப்பு ஏற்படும்; சூரியத் தோற்றநிலை விட்ட அளவால் எங்குமே முழு ஒளிமறைப்பு நிகழாது. ஒளிபுகா நிலாவின் எப்புறமும் அழகிய ஒளி வலயத்தைப் பார்வையாளர்கள் காண முடியும். கரோலினா, வர்ஜீனியா பின்ணணியில் கதிரெழும் வேளையில் ஒளிமறைப்பு தொடங்கும். அங்கிருந்து அட்சன் குடாவுக்குச் செல்லும். பிறகு வடகிழக்காக கிரீன்லாந்து, அய்சுலாந்து, இலாப்லாந்து கடற்கரை நோக்கிப் புறப்படும். பின்னர் கிரேட் தார்த்தாரி வட கடற்கரைக்குச் சென்று கதிர்மறையும் வேளையில் ஒளிமறைப்பு புவியை விட்டு விலகி முடிவுறும்.*

மேற்கோள்கள்
-----------

* "Andrews, Henry (1743-1820)". *Dictionary of National Biography* **1**. (1885). London: Smith, Elder & Co.
* "Addition to the Obituary". *The Gentleman's Magazine*. London. December 1820. pp. 689–690. 31 August 2020 அன்று பார்க்கப்பட்டது.

குறிப்புகள்
-----------

1. ↑  "Mr. Henry Andrews". *The Gentleman's Magazine*. London. February 1820. p. 182. 31 August 2020 அன்று பார்க்கப்பட்டது.

வெளி இணைப்புகள்
---------------

* Works by என்றி ஆந்திரூசு at LibriVox (public domain audiobooks)
**2013 மகபூப்நகர் பேருந்து விபத்து** *(2013 Mahabubnagar bus accident)* 2013 ஆம் ஆண்டு அக்டோபர் மாதம் 30 ஆம் தேதி நடந்த ஒரு விபத்தாகும். பெங்களுரிலிருந்து ஐதராபாத் செல்லும் வழியில் ஒரு தனியார் வோல்வோ பேருந்து காரை கடந்து செல்லும்போது சிறு பாலத்தில் மோதி தீப்பிடித்தது. இவ்விபத்தில் 45 பேர் உயிரிழந்தனர். ஏழு பேர் காயமடைந்தனர். இந்திய நாட்டின்  ஆந்திரப்பிரதேசத்தில் உள்ள மகபூப்நகர் மாவட்டத்தில் இருக்கும் பாலெம் கிராமத்தில் அதிகாலை 5.30 மணிக்கு இவ்விபத்து நிகழ்ந்தது. 02.06.2014 தேதிக்குப் பின்னர் இக்கிராமம் தெலுங்கானா மாநிலத்தில் இடம்பெற்றுள்ளது.

விபத்து
-------

உள்ளூர் சுற்றுலா ஏற்பாடு செய்யும் நிறுவனமான யப்பார் டிராவல்சுக்கு சொந்தமான பேருந்து அக்டோபர் 29 அன்று பெங்களூரில் இருந்து 11 மணியளவில் புறப்பட்டுச் சென்றது, இப்பேருந்தில் 49 பயணிகள் இருந்தனர். பேருந்து ஓட்டுநர் முன்னால் செல்லும் ஒரு காரை முந்திச்செல்ல முயற்சித்தபோது அங்கிருந்த பாலத்தில் மோதியதால் விபத்து நிகழ்ந்தது. டீசல் எரிபொருள் தொட்டி சேதமடைந்ததால் தீப்பிடித்தது. ஒட்டுநர், துப்புரவாளர், மற்றும் ஐந்து பயணிகள் முதலானோர் பேருந்திலிருந்து தப்பிக்க முயன்றனர்.

மேற்கோள்கள்
-----------

1. ↑  "45 charred in Bangalore-Hyderabad bus fire". Express News Service. HYDERABAD: The New Indian Express. 2013-10-31.. பார்த்த நாள்: 2013-10-31.
2. ↑  "Bus accident in India killed 44 people". CNN IBN. 30 October 2013. 31 அக்டோபர் 2013 அன்று மூலம் பரணிடப்பட்டது. 30 October 2013 அன்று பார்க்கப்பட்டது.
3. ↑  "At least 44 people die in bus crash". NDTV. 30 October 2013. 30 October 2013 அன்று பார்க்கப்பட்டது.
4. ↑  "40 feared killed as bus hits oil tanker, catches fire in Andhra Pradesh". *The Times of India*. 2013-11-01 அன்று மூலம் பரணிடப்பட்டது. 30 October 2013 அன்று பார்க்கப்பட்டது.
5. ↑  "Andhra Pradesh bus tragedy: Bus hits oil tanker in Mahabubnagar, 40 charred to death". *India Today*. 30 October 2013 அன்று பார்க்கப்பட்டது.
6. ↑  "42 die in India bus accident". BBC News. 30 October 2013. 30 October 2013 அன்று பார்க்கப்பட்டது.
7. ↑  "Hyderabad bound Bus catches Fire at Mahabubnagar killing 40". 30 October 2013 அன்று பார்க்கப்பட்டது.
2013 மே 9-10 ஆந் திகதிகளில் (ஒருங்கிணைந்த அனைத்துலக நேரம்) (), 2013 பரிமாணங் கொண்ட கங்கண சூரிய கிரகணம் நிகழ்ந்தது. சூரிய கிரகணம் நிகழ்வது சந்திரன் புவிக்கும் சூரியனுக்குமிடையில் குறுக்கிடும்போது புவியிலிருப்போருக்குத் தோன்றும் ஒரு நிழல் தோற்றப்பாடு ஆகும். கங்கண சூரிய கிரகணம் என்பது சந்திரனின் தோற்றவிட்டம் சூரியனின் விட்டத்தை விட சிறிதாக இருக்கும்போது அது சூரியனின் நடுப்பகுதியை மறைப்பதால் நிகழ்வதாகும். இதனால் கிரகணம் ஒரு கங்கண (மோதிர) வடிவில் தோன்றும். இதனால் இது நெருப்பு வளையம் எனவும் அழைக்கப்படும்.

தோற்றும் இடங்கள்
----------------

ஆஸ்திரேலியா, கிழக்கு பப்புவா நியூ கினி, சொலமன் தீவுகள், மற்றும் கில்பேர்ட் தீவுகள் உள்ளிட்டதான பசிபிக் பெருங்கடலின் கிழக்கு பிரெஞ்சு பொலினீசியாவில் இருந்து 171 - 225 கிலோகீட்டர் அகலப்பட்டையான பகுதியில் இக் கங்கணாகிரகணாம் தோற்றும். தோற்றும் காலம் 6 நிமிடம் 3 வினாடி வரையாக இருக்கும்.

இலங்கை, இந்தியாவில்
-------------------

இலங்கை மற்றும் இந்தியாவில் உள்நாட்டு நேரப்படி அதிகாலை 2:05 முதல் முற்பகல் 8:55 வரை நிகழும். ஆயினும் பார்க்கமுடியாது.

படத்தொகுப்பு
------------

* 
* கிரகணத்தின் கங்கண அமைப்புகிரகணத்தின் கங்கண அமைப்பு
* Interference patterns of a coconut leaf shadow. From Tarawa, Kiribati at 12:30 pm local time (00:30 UMT)Interference patterns of a coconut leaf shadow. From Tarawa, Kiribati at 12:30 pm local time (00:30 UMT)

மேற்கோள்கள்
-----------

1. ↑  Annular Solar Eclipse – Surya Grahan on 9/10 May 2013 : Ring of Fire
[*தொடர்பிழந்த இணைப்பு*]
**சாஜி கைலாஸ்** (*Shaji Kailas*) மலையாளத் திரப்ப்டங்களில் பணியாற்றிய ஒரு இந்திய திரைப்பட இயக்குனர் ஆவார். 1990களின் அவரது திரைப்படங்களுக்காக அவர் மிகவும் பிரபலமானவர். *டாக்டர் பசுபதி* (1990) என்ற நகைச்சுவைத் திரைப்படத்தில் சாஜி இயக்குநராக அறிமுகமானார். அவர் திரைக்கதை எழுத்தாளர்களான *ரென்ஜி பணிக்கர்* மற்றும் *ரஞ்சித்* உடன் இணைந்து பல படங்களில் பணியாற்றியுள்ளார். 1992இல் வெளியான அரசியல் படமான *தலஸ்தானம்* , *ஸ்தலஸ்தே பிரதான பையான்ஸ்* (1993) ஏகலைவன், *மாஃபியா* (1993), *கமிசனர்* (1994) மற்றும் *த கிங்* போன்ற என்ற பிரபல அரசியல் படங்களில் ரென்ஜி பணிக்கருடன், சாஜி பணியாற்றினார். மேலும் இவர் ரஞ்சித்துடன் இணைந்து *ஆறாம் தம்புரான்* (1997), *நரசிம்ஹம்* (2000) மற்றும் வாளேட்டன் (2000) போன்ற நிலப்பிரபுத்துவ பின்னணி கொண்ட படங்களில் பணியாற்றியுள்ளார்.

தொழில்
------

### ஆரம்ப ஆண்டுகளில்

1984 ஆம் ஆண்டு புகழ்பெற்ற எழுத்தாளர் *பாலு கிளியாத்தின்* கீழ் சாஜி கைலாஸ் உதவி இயக்குனராக தனது திரைப்பட வாழ்க்கையைத் தொடங்கினார். ஜகதீஷ் எழுதி சுரேஷ் கோபி முன்னணி பாத்திரத்தில் நடித்து 1989 இல் வெளிவந்த *நியூஸ்* என்ற படத்தின் மூலம் சாஜி கைலாஸ் ஒரு இயக்குனராக அறிமுகமானார். இந்த படத்தில், சாஜி திரைப்பட பார்வையாளர்களின் கவனத்தை ஈர்த்தார். ஆனால் அவரது இரண்டாவது வெளியீடு *சன்டே 7 பி.எம்* 1990 ல் வெளியானது, இது ஒரு பெரிய தோல்விப் படமாகும். பின்னர் அதே ஆண்டில் அவர் இயக்கிய *டாக்டர் பசுபதி* ஒரு அரசியல் நையாண்டி மற்றும் இன்னொசென்ட் கதாபாத்திரம் ஆகும். பின்னர் சாஜி கைலாஸ் அதிரடி திரைப்படங்களுக்கு மாறினார்.

### 1992-2000

1992 ஆம் ஆண்டில் சாஜி கைலாஸ் தனது முதல் வெற்றியை ரென்ஜி பணிக்கருடன் இணைந்து *தலாஸ்தானம் மூலம் பெற்றார்*. இதில் சுரேஷ் கோபி முன்னணி பாத்திரத்தில் நடித்திருந்தார். மாணவர் அரசியலைப் *பற்றி இப்படம் பேசியது* குறித்தது. படத்தின் ஒளிப்பதிவாளர் ரவி கே. சந்திரன் இந்தத் திரைப்படம் நரேந்திர பிரசாத்திற்கு திருப்பு முனையைத் தந்தது, பின்னர் இவர் மலையாள திரைப்படத்துறையில் மிகவும் பாராட்டப்பட்ட *வில்லனா*கவும் ஆனார்.

அண்மையில் ரஞ்சித் மற்றும் ரென்ஜி பணிக்கர் ஆகியோரின் கதையில் மோகன்லால் மற்றும் மம்மூட்டி ஆகியோரின் நடிப்பில் ஒரு படம் இயக்குவார் என அறிவிக்கப்பட்டது. ஆனால் அது பின்னர் கை விடப்பட்டது.

தனிப்பட்ட வாழ்க்கை
------------------

1965 ஆகஸ்ட் 15 சுதந்திர தினத்தன்று, பொதுப்பணித்துறை பொறியியலாளராக பணியாற்றிய சிவராஜன் நாயருக்கு சாஜி பிறந்தார். 1996 ஜூன் 1 அன்று தனது நெருங்கிய நண்பர் இல்லத்தில் சுரேஷ் கோபி மற்றும் தனது சில நெருங்கிய நண்பர்கள் முன்னிலையில் *ஆனி* என்பவரைத் சாஜி கைலாஸ் திருமணம் செய்து கொண்டார். அன்னி பின்னர் சித்ரா என்ற பெயரை மாற்றிக் கொண்டார். அவர் *ருத்ராட்சம்* என்ற படத்தில் நடித்திருந்தார். அவர்கள் தற்போது திருவனந்தபுரத்தில் வசிக்கின்றனர், மேலும் இத்தம்பதிகள் ஜகன்னாதன், சரானா மற்றும் ரோசன் என்ற மூன்று மகன்களை கொண்டிருக்கிறார்கள்.

விருதுகள்
---------

**பிலிம்பேர் விருது**

* 1993: சிறந்த இயக்குனர் மலையாளம் - *ஏகலைவன்*

**ஆசியத் திரைப்பட விருதுகள்**

* 2000: சிறந்த இயக்குநர் விருது - *நரசிம்ஹம்*
* 2000: சிறந்த திரைப்பட விருது - *நரசிம்ஹம்*

குறிப்புகள்
-----------

1. ↑  ദി കിംഗ്‌ മേക്കര്‍. mangalam.com (1 December 2012). Retrieved on 28 December 2013.
2. ↑  ஷாஜி கைலாஸ் படத்தில் மோகன்லால் மற்றும் மம்மூட்டி
3. ↑  திருமதி ஷாஜி கைலாஸ் பேசுகிறார். புதிய இந்திய எக்ஸ்பிரஸ். 16 மே 2012.

வெளி இணைப்புகள்
---------------
**ஆப்கானித்தான் குடியரசுத் தலைவர் தேர்தல்** முதற்கட்டமாக ஏப்ரல் 5, 2014 அன்றும் இரண்டாம் கட்டம் சூன் 14 அன்றும் நடத்தப்பட்டன. தற்போது பதவியிலுள்ள ஆப்கானியக் குடியரசுத் தலைவர் ஹமித் கர்சாய் மீண்டும் போட்டியிட தகுதியற்றவராக உள்ளார். செப்டம்பர் 16, 2013 முதல் அக்டோபர் 6, 2013 வரை வேட்பாளர்கள் வேட்புமனு தாக்கல் செய்தனர். இத்தேர்தலில் போட்டியிட மொத்தம் of 27 வேட்பாளர்கள் உறுதி செய்தனர். இருப்பினும், அக்டோபர் 22 அன்று ஆப்கானித்தானின் *சுயேட்சை தேர்தல் ஆணையம்* 16 வேட்புமனுக்களை நிராகரித்தது. தேர்தலில் போட்டியிட 11 வேட்பாளர்கள் தகுதி பெற்றனர். ஏப்ரல் 2014 தேர்தலுக்கு முன்னதாக மூன்று வேட்பாளர்கள் விலகிக் கொண்டனர். எஞ்சிய எட்டு பேரில் அப்துல்லா அப்துல்லாவும் அசரஃப் கனியும் முன்னணியில் இருப்பதாக கருத்துக் கணிப்புக்கள் தெரிவித்தன. அதற்கேற்பவே முதற்கட்ட தேர்தலில் அப்துல்லா முதலிலும் கனி இரண்டாவதாகவும் வந்தனர். இரண்டாம் கட்ட தேர்தல் முடிவுகளே புதிய குடியரசுத் தலைவரை தீர்மானிக்கும். சூன் 14 அன்று நடந்த இரண்டாம் கட்ட தேர்தலின் முன்னோட்ட முடிவுகள் சூலை 2 அன்றும் இறுதி முடிவுகள் சூலை 22 அன்றும் வெளியாவதாக இருந்தன. இருப்பினும், மோசடிகள் நடந்ததாக எழுந்த பரவலான குற்றச்சாட்டுக்களால் இம்முடிவுகள் இன்னமும் அறிவிக்கப்படவில்லை. அப்துல்லா அப்துல்லாவோ அசரஃப் கனி அகமத்சய்யோ தான் வெற்றி பெற்றவர் என்றபோதும் தேர்தல் மோசடிகளால் முடிவு இன்னமும் அறிவிக்கப்படவில்லை. 

இந்த தேர்தலே ஆப்கானித்தானின் வரலாற்றில் முதன்முறையாக மக்களாட்சி முறைமையில் அதிகாரம் மாற்றப்படும் நிகழ்வாக அமையும்.

மேற்சான்றுகள்
-------------

1. ↑  "Dr. Zalmai Rasoul nominated for 2014 presidential elections". 6 October 2013. 2014-02-03 அன்று பார்க்கப்பட்டது.
2. ↑  Bailey Cahall (7 October 2013). "27 candidates enter race for Afghanistan's 2014 presidential election". Foreign Policy. 2013-10-29 அன்று மூலம் பரணிடப்பட்டது. 2014-02-03 அன்று பார்க்கப்பட்டது.
3. ↑  Ali M Latifi (22 October 2013). "Sixteen Afghan election hopefuls disqualified". Al Jazeera. 2014-02-03 அன்று பார்க்கப்பட்டது.
4. ↑  "Polling Comes to Afghanistan, Suggesting Limit to Sway of President Karzai". NewYorkTimes. 28 December 2013.. பார்த்த நாள்: 2014-02-07.
5. ↑
6. ↑  "Huge security as Afghan presidential election looms". *BBC*. April 4, 2014. .
7. ↑  "Afghanistan votes in historic presidential election". *BBC*. 5 April 2014. .
8. ↑  Shalizi and Harooni, Hamid and Mirwais (April 4, 2014). "Landmark Afghanistan Presidential Election Held Under Shadow of Violence". *Huffington Post*. .
9. ↑  "Afghanistan's Future: Who's Who in Pivotal Presidential Election". *NBC News*. .
**பக்கிரிசாமி சந்திரசேகரன்** (15 எப்பிரல் 1934) இந்தியாவைச் சேர்ந்த தடயவியல் துறை நிபுணர் ஆவார் 
இராசிவ் காந்தி கொல்லப் பட்டபோது பெல்ட் பாம் கொண்டு அவர் கொல்லபட்டார் என்பதைக் கண்டறிந்து அறிவித்தார்.

வாழ்க்கைக்குறிப்பு
------------------

தமிழ்நாடு நாகப்பட்டினத்தில் பிறந்த சந்திரசேகரன் அண்ணாமலைப் பல்கலைக்கழகத்தில் இளம் அறிவியல் மற்றும் முதுஅறிவியல் பட்டம் பெற்றார். மேலும் சென்னைப் பல்கலைக்கழகத்தில் தடயவியல் அறிவியலில் முனைவர் பட்டம் பெற்றார்.
தமிழ் நாட்டில் காவல்துறையின் கட்டுப்பாட்டில் இருந்த தடயவியல் துறையைப் பிரித்து தனித் துறையாக ஆனபிறகு அதன் இயக்குநராக அமர்த்தப்பட்டார். 1965 முதல் ஆறு ஆண்டுகாலம் உதவி இயக்குநராகவும், அதன்பிறகு 22 ஆண்டு காலம் தடைய அறிவியல் துறையின் தலைவராகவும் பணியாற்றினார். பன்னாட்டுத் தடயவியல் நிறுவனத் தலைவராக இருந்தார். தடயவியல் துறை தொடர்பான பல கட்டுரைகளை எழுதினார். இவர் எழுதிய  'உலகின் முதல் மனித வெடிகுண்டு' என்னும் நூல் பல நாடுகளில் காவல் துறையில் பாடப் புத்தகங்களாக உள்ளது. மேலும் இவர் கல்கி இதழில் தடய அறிவியல் துறையில் தன் அனுபவரங்களை *கிரிமினல்கள் ஜாக்கிரதை* என்ற பெயரில் 2000 ஆண்டு தொடராக எழுதினார். இது பின்னர் நூலாகவும் வெளிவந்தது.

இவர் எம். ஜி. இராமச்சந்திரன் கொலை முயற்சி வழக்கு, ராஜீவ் காந்தி படுகொலை வழக்கு, பாத்தூர் நடராசர் சிலை மீட்பு வழக்கு, எம். வி. சிதம்பரம் கப்பல் தீவிபத்து உள்ளிட்ட பல வழக்குகளில் தடயவியல் ஆய்வு செய்து உண்மைகளை வெளிக்கொண்டுவந்தார்.

ஜெய்ப்பூர் பல்கலைக்கழக துணைவேந்தராகவும் பணியாற்றியவர். 2000 ஆம் ஆண்டில் இந்திய நடுவணரசு இவருக்குப் பத்மபூசண் விருது வழங்கி கௌரவித்தது.

சந்திர சேகரன் 11 சூலை 2017 அன்று உடல்நலக்குறைவால் இறந்தார்.

மேற்கோள்
--------

1. ↑
2. ↑
3. ↑
4. ↑  "Forensic expert Prof P Chandra Sekharan passes away". *India Today*. 11 July 2017. .
**கொடுங்கல்லூர் குஞ்சிக்குட்டன் தம்புரான் (Kodungallur Kunjikkuttan Thampuran)** (1868 - 1914) இவர் இந்தியாவின் கேரளாவில் வாழ்ந்த ஓர் மலையாளக் கவிஞரும், சமசுகிருத அறிஞருமாவார். இவரது பிறப்பு பெயர் இராம வர்மன் என்பதாகும். 874 நாட்களுக்குள் முழு மகாபாரதத்தையும் தனது கையாலேயே, வார்த்தைக்கு வார்த்தை மொழிபெயர்த்ததின் மூலம் இவர் பிரபலமானவர். இவர் பொதுவாக **கேரள வியாசர்** அறியப்படுகிறார்.

பிறப்பு
-------

1868 செப்டம்பர் 18 இல் (மலையாள சகாப்தம் 1040 கன்னி 4)  இவரது தந்தை வெண்மணி அச்சன் நம்பூதிரிப்பாடு, தாய் குஞ்சிப்பிள்ளை தம்புராட்டி ஆவர். இவரது குழந்தை பருவத்தில் இவர் "குஞ்சிக்குட்டன்" என்ற புனைப்பெயரால் அறியப்பட்டார்.

வாழ்க்கை
--------

இவரது குடும்ப ஆசிரியர் வளப்பில் உண்ணி ஆசான் இவரது முதல் ஆசிரியராக இருந்தார். பின்னர் மூணாம்கூர் கோதவர்மா தம்புரானின் கீழ் படித்தார். வித்வான் குஞ்ஞிராம வர்மன் தம்புரானிடமிருந்து தர்க்க சாத்திரத்தையும், வல்லிய கொச்சுண்ணி தம்புரானிடமிருந்து சோதிடத்தையும் கற்றுக்கொண்டார். இவர் கொல்லம் ஆண்டு 1047 இல் கவிதை எழுதத் தொடங்கினார். 16 வயதில், முழுநேரக் சமசுகிருதக் கவிஞரானார். வெண்மணி அச்சன், வெண்மணி மகனின் செல்வாக்கின் கீழ் மலையாளத்தில் கவிதை எழுதத் திரும்பினார். இவர் தனது 21 வயதில் கொடுங்கல்லூர் கோயிபள்ளி பப்பியம்மாவை மணந்தார். கொல்லம் ஆண்டு 1062 இல், இவரது 22 வயதில், "கவிபாரதம்" என்ற முதல் நூல் வெளியிடப்பட்டது.  தனது 39 வயதில், பப்பியம்மா இறந்தபோது, இவர் திருச்சூர் கிழக்கே சிறம்பில் குட்டிப்பாரு அம்மாவை இரண்டாவதாக மணந்தார். பின்னர் இவர் கோழிக்கோடு நாட்டுக் குடும்பத்தைச் சேர்ந்த சிறீதேவி தம்புராட்டியை மணந்தார். 1914 சனவரி 22 இல் தனது 48 வயதில், இவர் இறந்தார்.

இலக்கிய இயக்கங்கள்
------------------

குஞ்சிக்குட்டன் தம்புரான் மலையாளத்தில் இரண்டு இலக்கிய இயக்கங்களைத் தொடங்கினார்: **பச்ச மலையாளம்** (தூய மலையாளம்), புராண இதிகாச விவர்த்தனம் (இதிகாசங்கள், புராணங்களின் மொழிபெயர்ப்பு). 

### பச்ச மலையாள இயக்கம்

குஞ்சிக்குட்டன் தம்புரானுக்கு ஏராளமான அறிவார்ந்த நண்பர்கள் இருந்தனர். அவர்களின் சந்திப்பு "கவி சம்மேளனம்" என்பதும் பிரபலமானது. சமசுகிருதத்தின் அதிகப்படியான செல்வாக்கைத் தவிர்த்து, தூய மலையாளத்தில் கவிதைகள் எழுதத் தொடங்கினர். இந்த இயக்கம் "பச்ச மலையாளம்" இயக்கம் என்று அறியப்பட்டது. 

### மொழிபெயர்ப்புகள்

இந்தியாவின் பழைய வசனங்களை சேகரித்து ஆய்வு செய்தார். இவர் முழு மகாபாரதத்தையும் 874 நாட்களுக்குள் மொழிபெயர்த்துள்ளார். 1068 ஆம் ஆண்டு மலையாள சகாப்தத்தில், சிபி அச்சுத மேனனின் தலைமையில், மகாபாரதத்தை கிளிப்பாட்டு என்று மொழிபெயர்க்க முயற்சி மேற்கொள்ளப்பட்டது. கொல்லம் ஆண்டு 1068 கன்னி 17 இன் மலையாள மனோரமா நாளிதழில் இதன் விளம்பரம் தோன்றியது. ஐந்தாண்டுகளில் மொழிபெயர்ப்பை முடிக்க திட்டம் இருந்தது. குஞ்ஞிகுட்டன் தம்புரான் எந்தப் பகுதியை ஒதுக்கினாலும், இவர் அதை உடனே முடித்ததாகக் கூறப்படுகிறது. ஆனால் இதன் கையெழுத்துப் பிரதி கிடைக்கவில்லை.

குறிப்புகள்
-----------

1. ↑  A.D. Harisarma (Introduction to NBS second edition). Mahakavi Kunhikuttan Thampuran: Jiivitavum kritikaLum by Prof. K. Sivarama Menon, published by The Mathrubhumi Printing & Publishing Co. Ltd. Calicut (1989)
2. ↑  Pallippattu Kunjukrishnan; Mahachcharitha Samgraha sagaram, The great Indians- A biographical Dictionary; Vol V. Minarva Press, 1967.

வெளி இணைப்புகள்
---------------
கிழக்கு திமோர் நாட்டில் வாக்காளரின் விரலில் தேர்தல் மை
**தேர்தல் மை** என்பது தேர்தல்களில் மோசடியான வாக்குகளை தடுப்புவதற்காக, வாக்காளர்களின் விரலில் (பொதுவாக ஆள்காட்டி விரலில்) பூசப்படும் மை. இந்த மை சில வாரங்களாக நகங்களிலிருந்து அழியாமல் இருக்கும். தரப்படுத்தப்பட்ட அடையாளங்காட்டுதல் முறைமைகள் இல்லாத நாடுகளில் தேர்தல் மோசடியை தடுப்பதற்காக தேர்தல் மை ஒரு திறமான முறையாக அறியப்படுகிறது. 

இந்தியாவில் பயன்படுத்தும் தேர்தல் மை, மைசூர் பெய்ன்ட்ஸ் அண்டு வார்னிஷ் லிமிட்டெட் எனும் மைசூரில் இருக்கும் அரசு நிறுவனத்தால் உற்பத்தி செய்யப்படுகிறது.

சர்வதேச பாவனை
-------------

பொதுத் தேர்தல்களில் தேர்தல் மையினை பயன்படுத்தும் நாடுகள் பின்வருமாறு:

* அமெரிக்க ஐக்கிய நாடு
* அல்சீரியா
* ஆப்கானித்தான்
* இந்தியா
* இந்தோனேசியா
* இலங்கை
* ஈராக்
* உகாண்டா
* எகிப்து
* கனடா
* காங்கோ மக்களாட்சிக் குடியரசு
* காம்பியா
* கென்யா
* சாட்
* சிம்பாப்வே
* சுரிநாம்
* செர்பியா
* டிரினிடாட் மற்றும் டொபாகோ
* துருக்கி
* துனீசியா
* தென்னாப்பிரிக்கா
* நிக்கராகுவா
* நேபாளம்
* பாக்கித்தான்
* பிலிப்பீன்சு
* புர்க்கினா பாசோ
* பெரு
* பெனின்
* மலேசியா
* மாலைத்தீவுகள்
* மூரித்தானியா
* மெக்சிக்கோ
* மொசாம்பிக்
* லிபியா
* லெபனான்
* வங்காளதேசம்
* வெனிசுவேலா
* ஜப்பான்
* ஜோர்தான்
* ஹொண்டுராஸ்

மேற்கோள்கள்
-----------

1. ↑  அழியாத தேர்தல் மை
2. ↑  "புகார் இல்லாத மை!". 06 ஏப்ரல் 2014. 29 மே 2014 அன்று பார்க்கப்பட்டது. Check date values in: `|date=` (உதவி)
***தேரே நால் லவ் ஹோ கயா*** என்பது 2012 ஆம் ஆண்டு வெளியான இந்தித் திரைப்படம். இதில் ரித்தீஷ், ஜெனிலியா ஆகியோஎ முதன்மை வேடங்களில் நடித்தனர். குமார் எஸ். தௌரானி தயாரிப்பில் உருவான இப்படம், பிப்பிரவரி 24 ஆம் நாள் வெளியானது.

திரைக்கதை
---------

நாயகியான மினிக்கு திருமணம் என்றால் பிடிக்காது. ஆனாலும், அவள் தந்தை செல்வந்தர் ஒருவரை திருமணம் செய்துகொள்ள வற்புறுத்துகிறார். நாயகனான விரேன் தன் கனவான சொந்த பயண அலுவலகத்தைத் தொடங்க, பெரும்பாடுபடுகிறான். 
எனவே, நாயகியின் தந்தையிடம் உள்ள ஆட்டோ ஒன்றிற்கு ஓட்டுனராகப் பணிக்குச் சேர்கிறான். தனது சேமிப்புகளை தன் ஆட்டோ இருக்கையின் கீழ் வைக்கிறான். ஒரு நாள் நாயகியின் தந்தை தன் அனைத்து ஆட்டோக்களையும் விற்று புதிய கார்களை வாங்குகிறார். நாயகன் தன் பணம் தொலைந்ததன் காரணமாக குடிக்கிறான். குடித்த நிலையில் நாயகியின் வீட்டு வாசலில் தன் பணத்தைக் கேட்கிறான். அச்சமயம நாயகியின் திருமணப் பேச்சு எழுகிறது. உடனே, நாயகன் ஒரு துப்பாக்கியைக் காட்டி, பணம் தராவிட்டால் கொன்றுவிடுவதாக மிரட்டுகிறான். ஆனால், விட்டுவிடுகிறான். நாயகி தன் தந்தையை சமாளிக்க, நாயகனை தன் தந்தையின் புதிய காரில் தன்னை தொலைவுக்குக் கடத்திச் செல்லுமாறு வேண்டுகிறாள். அவள தந்தையிடம் ஒரு லட்சம் ரூபாய் கேட்க வேண்டும் என்றும் அதில் தன் பங்கான 60,000 ரூபாயைப் பெற்றுக் கொள்ளலாம் என்றும் நாயகனுக்கு அறிவுறுத்துகிறாள். மீதியைத் தான் எடுத்துக் கொள்வதாகவும் கூறுகிறாள்.
அவள் தந்தைக்கு கடிதம் சென்று சேரும் நேரத்தில், இருவரும் காதல் கொள்கின்றனர். நாயகியுடன் நிச்சயமான சன்னி என்பவனும் நாயகியின் தந்தையும் பணத்தைத் தருவதாகக் கூறுகின்றனர். ஆனால், கடைசி நேரத்தில் ஏமாற்றுகின்றனர்.
திடீரென்று பணம் மிரட்டும் கொள்ளை கும்பல் இருவரையும் கடத்திச் செல்கிறது.
கடத்திய கொள்ளைக் கும்பல் தலைவன் நாயகனின் தந்தை எனத் தெரிய வருகிறது. தந்தையின் வழியில் செல்ல விரும்பாமல், பாட்டியாலாவில் ஆட்டோ ஓட்டுனராகின்றான்.
நாயகியின் தந்தை பணம் கொடுத்து நாயகியை மீட்கிறார்.
நாயகனின் தந்தை நாயகி கடத்தல் தொழில் செய்ய வேண்டுமெனக் கூறுகிறான். நாயகிக்கு அவப்பெயர் வரக்கூடாது என்பதால் அவளை காதலிக்க வில்லை என்கிறான் நாயகன். தன் தந்தையுடன் செல்கிறாள் நாயகி. பின்னர், நாயகியை கடத்துகிறான் நாயகன். தன் தந்தையின் விருப்பப்படி திருமணத்திற்கு சம்மதிக்கிறாள். திருமணக் கோலத்தில் சன்னியை எதிர்பார்க்க, நாயகன் விரேன் வருகிறான். இருவரும் கடத்தல் தொழில் நடந்த நாயகனின் வீட்டை டாக்சி ஓட்டுனரகமாக மாற்றுகின்றனர்.

சான்றுகள்
---------

1. ↑  "3rd Weekend Collections Of TERE NAAL LOVE HO GAYA". 18 மார்ச் 2012 அன்று மூலம் பரணிடப்பட்டது. 28 March 2012 அன்று பார்க்கப்பட்டது.
2. ↑  "Tere Naal Love Ho Gaya star cast release date and pictures". Bollywood Inside.

இணைப்புகள்
----------

* இணையதள திரைப்பட தரவுத்தளத்தில் *தேரே நால் லவ் ஹோ கயா*
**மகதைப் பெருமாள்** என்பவன் மூன்றாம் குலோத்துங்கனின் படைத்தலைவர்களில் ஒருவன். ‘வாணகோவரையன் பொன்பரப்பினான்’ என்னும் அடைமொழியுடனும் இவனது பெயரைக் கல்வெட்டுகள் குறிப்பிடுகின்றன. மகதை என்பது தமிழ்நாட்டிலுள்ள மகதம். இதனை நடுநாடு என்றும் கூறுவர். மகதை, மகதநாடு என்பதன் மரூஉ. இது வடபுலத்திலுள்ள மகத தேசம் அல்ல. தமிழ்நாட்டிலேயே மேற்கே சேர்வராயன் மலை, தெற்கில் கொல்லி மலை, வடக்கில் சவ்வாது மலை எனும் மலைகளிடைப்பட்டு செங்கம் கணவாய் வழியாக திருவண்ணாமலை மற்றும் அதன் கிழக்கில் அமைந்துள்ள பெண்ணையாறு பாயும் நிலப்பரப்பினை சார்ந்துள்ள நாட்டினைக்குறிக்கும். மலைபடுகடாமில் பாட்டுடைத் தலைவனாக பாடப்பட்ட நன்னன் சேய் நன்னன் தன் நாட்டினை சூழ்ந்துள்ள பகுதியுமாகும். வாணர்குலத் தவைர்கள் இப்பகுதியை சிலகாலம் ஆண்டுள்ளனர். இவர் நீண்ட தனி அரசமரபுடையோர் இல்லை எனினும் இடையிடையே பற்பலகாலங்களில் பெருமன்னர்களுக்கு கீழிருந்து படைத்தலைவர்களாகவும், தனியாட்சி பெற்ற குறுநில மன்னர்களாகவும் திகழ்ந்துள்ளர்.வடநாட்டிலுள்ள மகதம் தமிழ் அல்லாத மொழி பேசப்படும் 17 நிலங்களில் ஒன்று. மகதைப் பெருமாள் திருவண்ணாமலைக் கோயிலில் பொன் வேய்ந்தான். இவனைப் போற்றும் 22 பாடல்கள் (வெண்பாக்கள்) திருவண்ணாமலைக் கோயில் சுவரில் கல்வெட்டுகளாக உள்ளன. 

அவற்றில் எடுத்துக்காட்டுக்காக ஒரு பாடல்.
தாரும் முடியும் முரசும் தமக்குரிய  

பாரும் உடன்பெறுவர் பார்வேந்தர் – வீரப்  

பெருமாள் மகதேசன் பேர்எழுதித் தத்தம்  

திருமார்பில் ஆளோலை செய்து.

இப்பாடல் சொல்லும் செய்தி
தார், முடி, முரசு, ஆளும் நிலம் போன்றவற்றைத்தான் பார்வேந்தர் பெறுவர். மகதை வீரப்பெருமாள் காலத்திலோ இவன் பேரை எழுதிய ஆள்மாலை (ஒன்று) செய்தும் அணிந்துகொள்வர் (மகதைப் பெருமாளோ தன் மார்பில் பலர் எழுதிய ஓலைகளை (விழுப்புண்களை) அணிந்துகொண்டிருக்கிறான் எனினும் அமையும்.)

பார்வேந்தர்கள் மகதேசனை நாடிச்சென்று தார், முடி, முரசு, தமக்குரிய அரசு ஆகியவற்றைப் பெறுவர். மேலும் மகதேசனுக்கு தாங்கள் அடிமை என தம் மார்பில் ஆளோலை எழுதி அணிவர். என்னும் பொருளிலும் அமையும்.

கருவிநூல்
---------

* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

மேற்கோள்கள்
-----------

1. ↑  நூ. த. லோகசுந்தரமுதலி,கல்வெட்டுப் பாடல்கள் மஞ்சரி-1, தென்னிந்திய கல்வெட்டுத்தொகுதி, VIII, #97, (A.R. 97 of 1902)
2. ↑  "காப்பகப்படுத்தப்பட்ட நகல்". 2016-01-16 அன்று மூலம் பரணிடப்பட்டது. 2012-08-01 அன்று பார்க்கப்பட்டது.
கணிதத்திலும், கணித ஏரணவியலிலும், **பூலிய இயற்கணிதம்** (Boolean algebra) என்பது இயற்கணிதத்தின் ஒரு பிரிவாகும். இப்பிரிவில், வேறிகளின் மதிப்பு **உண்மை**, **இன்மை** என்னும் இரு நிலைகளேயாகும். இவை முறையே 1 அல்லது 0 என்று குறிக்கப்படும். இயற்கணிதத்தில் வேறிகளின் மதிப்பை எண்களைக் கொண்டு குறிப்பது போலின்றி, பூலிய இயற்கணிதத்தில், எண்கள் பயன்படுத்தப்படுவதில்லை. அதுபோன்றே கூட்டல், கழித்தல் போன்ற பிணைகளின்றி, இதில் உண்மை இன்மை ஆகிய இருநிலைகளில் ஒன்றும் ஒன்றும் சேர்ந்தால் (AND), ஒன்று அல்லது மற்றது (OR), அல்லாத (NOT), என்பவையே பிணைகளாக அமையும். எண்சார்ந்த உறவை இயற்கணிதம் விளக்குவதைப் போல, ஏரண உறவை பூலிய இயற்கணிதம் விளக்குகிறது.

பூலிய இயற்கணிதம், ஜார்ஜ் பூல் என்பவரால் தனது முதல் புத்தகமான, *The Mathematical Analysis of Logic* (1847) என்னும் புத்தகத்தில் அறிமுகப்படுத்தப்பட்டது. பிறகு *An Investigation of the Laws of Thought* (1854).
என்பதில் இதுபற்றி இன்னும் விரிவாகக் குறிப்பிடுகிறார்.

1913 ஆம் ஆண்டு ஹென்றி செபர் என்பவர் இத்துறைக்கு **பூலிய இயற்கணிதம்** என்று வழங்கலாம் என்று முன்மொழிந்தார்.

பூலிய இயற்கணிதமானது மின்னியல் துறை வளர்ச்சிக்கு முக்கிய காரணமாய் இருந்திருக்கிறது. அண்மைய கணிமொழிகள் அனைத்திலும் ஒரு அங்கமாக இருக்கிறது. கணக் கோட்பாடு, புள்ளியியல் துறைகளிலும் பயனுள்ளதாக இருக்கிறது.

மேற்கோள்கள்
-----------

1. ↑  George Boole (2003) [1854]. *An Investigation of the Laws of Thought*. Prometheus Books. பன்னாட்டுத் தரப்புத்தக எண்:978-1-59102-089-9. .
2. ↑  "The name Boolean algebra (or Boolean 'algebras') for the calculus originated by Boole, extended by Schröder, and perfected by Whitehead seems to have been first suggested by Sheffer, in 1913." E. V. Huntington, "New sets of independent postulates for the algebra of logic, with special reference to Whitehead and Russell's *Principia mathematica*", in
*Trans. Amer. Math. Soc.* **35** (1933), 274-304; footnote, page 278.
3. ↑  Givant, Steven; Halmos, Paul (2009). *Introduction to Boolean Algebras*. Undergraduate Texts in Mathematics, Springer. பன்னாட்டுத் தரப்புத்தக எண்:978-0-387-40293-2. .
**ஆப்கானித்தான் வெள்ளம், 2022** (*2022 Afghanistan floods*) என்பது மே 2022-ல், ஆப்கானித்தானின் பல பகுதிகளில் ஏற்பட்ட வெள்ளத்தினைக் குறிக்கிறது. இந்த வெள்ளப்பாதிப்பு காரணமாக 400 பேர் கொல்லப்பட்டனர். தொடர்ச்சியாக சூன் மாதத்தில் 19 பேரும் சூலையில் 40 பேரும் உயிரிழந்துள்ளனர். ஆகத்து மாதத்தில் வெள்ளம் தொடர்ந்தது. இதன் காரணமாக மேலும் 200 பேர் கொல்லப்பட்டனர். குறிப்பாக 2022ஆம் ஆண்டு ஆகத்து மாதத்தில் ஏற்பட்ட தெற்காசிய வெள்ளம் ஆப்கானித்தானைக் கடுமையாகப் பாதித்துள்ளது.

தாக்கம்
-------

ஆப்கானித்தான் வறட்சி மற்றும் காலநிலை மாற்றத்தால் அதிகமாகப் பாதிக்கப்பட்டுள்ளது. இதனால் குறைந்த பயிர் விளைச்சல் காரணமாகக் கடுமையான உணவு பற்றாக்குறையில் உள்ளது. தாலிபான்கள் ஆட்சிப் பொறுப்பேற்ற பின்னர், ஆகத்து மாதம் அமெரிக்கத் தலைமையிலான படைகள் பின்வாங்கியது. பல தசாப்தங்களாக நடந்த போரினால் ஏற்பட்ட வறுமை மற்றும் வெளிநாட்டு உதவிகளின் வீழ்ச்சி மற்றும் வெளிநாடுகளில் உள்ள சொத்துக்கள் முடக்கம் ஆகியவற்றால் நிலைமை மிக மோசமாகியுள்ளது.

### மே

மே மாதத்தில் ஏற்பட்ட வெள்ளத்தில் சுமார் 400 பேர் கொல்லப்பட்டனர். குறிப்பாக பட்கிஸ், பர்யாப் மற்றும் பாக்லான் மாகாணங்களில் மழை மற்றும் வெள்ளம் கடுமையாக இருந்தது. ஆப்கானித்தானின் தேசிய பேரிடர் மேலாண்மை ஆணையத்தின் தகவல் தொடர்பு மற்றும் தகவல் தலைவர் ஹசிபுல்லா ஷெகானி கூறுகையில், 500 வீடுகள் இடிந்துள்ளன என்றும் மேலும் 2,000 வீடுகள் சேதமடைந்துள்ளன. சுமார் 300 கால்நடைகள் வெள்ளத்தினால் கொல்லப்பட்டன. சுமார் 3,000 ஏக்கரில் பயிரிடப்பட்ட பயிர்கள் வெள்ளத்தால் சேதமடைந்துள்ளன. பன்னாட்டுச் செஞ்சிலுவைச் சங்கம் உதவுவதாகவும், அதிகாரிகள் மற்ற பன்னாட்டு அமைப்புகளை உதவிக்கு அணுகுவார்கள் என்றும் கூறினார்.

### ஆகத்து

ஆகத்து மாதம் தொடர்ந்த வெள்ளத்தினால் சுமார் 200 பேர் கொல்லப்பட்டனர். வெள்ளத்தின் காரணமாக 3,000க்கும் மேற்பட்ட வீடுகள் இடிந்தன.

மேலும் காண்க
------------

* தெற்காசிய வெள்ளம், 2022
* பாக்கித்தான் வெள்ளம், 2022

மேற்கோள்கள்
-----------

1. 1 2  "Recent floods in Afghanistan caused by incessant rain kill 400 people". *business-standard.com*. 23 June 2022. 27 June 2022 அன்று மூலதளத்திலிருந்து பரணிடப்பட்டது எடுக்கப்பட்டது. 5 August 2022 அன்று பார்க்கப்பட்டது.
2. 1 2 3  "Heavy rains set off flash floods, killing 182 in Afghanistan". *Arab News*.
3. 1 2  "Flash floods kill 18, injure 40 in Afghanistan's Kunar province". *Xinhua News Agency*. 29 August 2022.
4. ↑  "Heavy rain and floods in Afghanistan kill 22, destroy hundreds of homes". *Reuters*. 5 May 2022. .
5. ↑  "Afghanistan – Flash Floods Cause Fatalities and Severe Damage – FloodList". 5 May 2022 அன்று மூலதளத்திலிருந்து பரணிடப்பட்டது எடுக்கப்பட்டது. 7 May 2022 அன்று பார்க்கப்பட்டது.
2022 ஆம் ஆண்டு சூலியா குழந்தை விருது, கிரேசு யங் ஆசிரியர் அவர்களுக்கு வழங்கப்பட்டது
**சூலியா குழந்தை விருது** (*Julia Child Award*) என்பது அமெரிக்கா நாட்டின் சமைக்கும் கலைக்கான சூலியா குழந்தை அறக்கட்டளை நிறுவன அமைப்பின் சமைப்பது, சாப்பிடுவது மற்றும் குடிப்பது போன்றவற்றில் ஆழமான மற்றும் குறிப்பிடத்தக்க மாற்றத்தை ஏற்படுத்திய ஒரு தனிநபருக்கு அல்லது குழுவிற்கு வழங்கப்படும் வருடாந்திர விருது ஆகும். 1995 ஆம் ஆண்டில் பெயரிடப்பட்ட இந்த அறக்கட்டளையை நிறுவிய சமையல்காரர் மற்றும் தொலைக்காட்சி ஆளுமை சூலியா சைல்டு என்பவரின் நினைவாக 2015 ஆம் ஆண்டு நிறுவப்பட்டது.

வெற்றியாளர்களுக்கு அங்கீகாரத்துடன் சேர்த்து 50,000 டாலர் மானியமாக உணவு தொடர்பான இலாப நோக்கற்ற நிறுவனத்திற்கு இவ்விருது பரிசளிக்கப்படுகிறது.

விருது பெற்றவர்கள்
------------------

* 2022 - கிரேசு யங் (ஆசிரியர்)
* 2021 – டோனி டிப்டன்-மார்ட்டின்
* 2020 – டேனியல் நீரன்பெர்க்
* 2019 – சோசு ஆண்ட்ரேசு
* 2018 – மேரி சூ மில்லிகன், சூசன் ஃபெனிகர்
* 2017 – டேனி மேயர்
* 2016 – ரிக் பேலெசு
* 2015 – சாக் பெபின்

மேற்கோள்கள்
-----------

1. 1 2  Krystal, Becky (2015-08-13). "Jacques Pépin named first recipient of the Julia Child Award" (in en-US). *Washington Post*. .
2. ↑  Sherman, Elisabeth. "Recipients of the 2018 Julia Child Award Announced". *Food & Wine* (ஆங்கிலம்). 2022-05-11 அன்று மூலம் பரணிடப்பட்டது. 2022-05-11 அன்று பார்க்கப்பட்டது.
**மா. செ. மாயதேவன்** (பி: 1933) மலேசிய எழுத்தாளர்களுள் ஒருவராவார். முனியாண்டி, முனிதாசன், மாயன், மா. மரகதம் எனும் புனைப்பெயர்களால் அறியப்பட்ட இவர், அச்சக உரிமையாளராவார். மலேசியாவில் ஆரம்ப காலத்திலேயே புத்திலக்கியம் வளர்த்தவர்களுள் மா. செ. மா. முக்கியமானவராகக் கருதப்படுகின்றார். மேலும் "திருமுகம்" எனும் தலைப்பில் கையெழுத்து சஞ்சிகையொன்றையும் நடத்தியுள்ளார். தைப்பிங் தமிழர் சங்கத்தின் தலைவராகவும் இருந்துள்ளார்.

எழுத்துத் துறை ஈடுபாடு
----------------------

1951 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், ஓரங்க நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

* "இரத்த தானம்" (சிறுகதைத் தொகுப்பு - 1953)
* "நீர்ச்சுழல்" (குறுநாவல் - 1958)

(இரண்டும் மா.இராமையாவுடன் கூட்டாக எழுதியவை) 

* "மலாயாவில் தமிழர் நாகரிகமும் கலையும்" (1958)
* "இலக்கியத்தில் புதுமைப்பித்தன்" (கட்டுரைகள், 1961)
* "சபலம்" (சிறுகதைகள்; தொகுப்பாசிரியர்; 1962)
* "மலேசியாவில் தமிழர்கள்" (கட்டுரைகள், 1968)
* "மன உணர்வுகள்" (கட்டுரைகள், 1972)
* "இராமையாவின் இலக்கியப் பணி" (தொகுப்பாசிரியர், 1975)

இவர் பற்றிய நூல்
----------------

* "மா. செ. மாயதேவன் இலக்கியப் பணி"

தொகுப்பாசிரியர்: இர. ந. வீரப்பன் 1969).

பரிசுகளும் விருதுகளும்
----------------------

* "தமிழ்ச் சீலர்" (1968)
* "அருட்செல்வர்" (1980) - தைப்பிங் இந்து தேவாலய சபா
* "தமிழ்க் காவலர்" (2000) - தைப்பிங் ஓம் ஸ்ரீ ஐயனார் கோயில்
* அரசாங்க PJK விருது (1978)
* மலேசியத் தமிழ் எழுத்தாளர் சங்கப் பாராட்டு (1978)

உசாத்துணை
---------

* மலேசியத் தமிழ் எழுத்துலகம் தளத்தில் மா. செ. மாயதேவன் பக்கம்
[*தொடர்பிழந்த இணைப்பு*]
தொகுப்பு ஹோ சி மின் நகர மாரியம்மன் கோயில்
**மாரியம்மன் கோயில்** வியட்நாமின் ஹோ சி மின் நகரினில் அமைந்துள்ளது. இது இங்கு வந்து வணிகம் செய்த நாட்டுக்கோட்டை நகரத்தார் சமூகத்தினரால் எழுப்பப்பட்டது. வெளி மண்டபத்தில் பார்வதியின் மகன்களான முருகனும் விநாயகரும் பார்வதியின் வலப்புறமும் இடப்புறமும் உள்ளனர். இக்கோவிலின் இராசகோபுரம் 12 மீட்டர் உயரம் கொண்டது. இக்கோபுரத்தில் பல சிலைகள் அமைக்கப்பட்டுள்ளன. மண்டபங்களிலும் ஆங்காங்கே இலட்சுமி, முருகன் என்போருடன் பிற தெய்வச் சிலைகளும் ஆங்காங்கே காணப்படுகின்றன. 

கோயிலின் முக்கியமான அம்சங்களில் ஒன்று வெளிச் சுவரைச் சுற்றி அமைக்கப்பட்டிருக்கும் பல்வேறு தெய்வச் சிலைகளாகும். நடராசர், சிவன், பிரம்மா, திருமால், காளி, பிரம்மசக்தி, சாமுண்டி, திருமகள், மகேசுவரி, வாலாம்பிகை, மீனாட்சி, ஆண்டாள், காமாட்சியம்மன், கருமாரியம்மன், சிவகாமி என்பவையே இவை. இவற்றுள் முருகனை மடியில் வைத்திருக்கும் பார்வதியின் சிலையும் உள்ளது.

இங்கு வாழும் ஐம்பது தமிழ்க் குடும்பங்களும் அன்னையின் அருள்பெற்ற வியட்னாமிய, சீன பக்தர்களும் மாரியம்மனை வழிபடுவர்.

மேற்கோள்கள்
-----------

1. 1 2  "Hindu temples in VIETNAM", at shaivam.org from *Aum Muruga* journal
2. ↑  "Mariamann Temple: Hinduism Saigon Style" பரணிடப்பட்டது 2014-07-14 at the வந்தவழி இயந்திரம், *expatmojo.com", June 11, 2014*
யாகன்சிலை
**யாகன்** (*Yagan*; அண். 1795 – 11 சூலை 1833) என்பவர் நூங்கர் இன ஆத்திரேலியப் பழங்குடிப் போர் வீரர் ஆவார். ஆர்க்கிபால்ட் பட்லர் என்ற விவசாயியின் ஊழியரான எரின் என்ட்விசில் எனபவரைக் கொன்ற குற்றத்திற்காக, உள்ளூர் அதிகாரிகளால் யாகன் தேடப்பட்டார். பட்லரின் மற்றொரு பணியாளரான தாமஸ் சிமெட்லி, உருளைக்கிழங்கு மற்றும் கோழிகளைத் திருடிக்கொண்டிருந்த நூங்கர் மக்கள் குழுவைச் சுட்டு, அவர்களில் ஒருவரைக் கொன்றதற்கான பழிவாங்கும் செயலாக என்ட்விசிலை யாகன் கொன்றார். யாகனை உயிருடனோ அல்லது இறந்த நிலையிலோ பிடித்துத் தருபவருக்கு அன்றைய ஆத்திரேலிய அரசு பணப் பரிசை அறிவித்தது. வில்லியம் கீட்ஸ் என்ற இளம் குடியேறி யாகனைச் சுட்டுக் கொன்றார். நூங்கர் இன மக்களால் யாகன் ஒரு பழம்பெரும் நபராக கருதப்படுகிறார்.

யாகன் சுட்டுக் கொல்லப்பட்ட பிறகு, அவரது தலையை அகற்றிய குடியேறிகள் அரசிடம் பரிசைப் பெற்றனர். பின்னர், அவரது உடலை இலண்டனுக்கு அனுப்பி, அங்கு அது "மானுடவியல் ஆர்வமாகக்" காட்சிப்படுத்தப்பட்டு இறுதியில் லிவர்பூல் நகரில் உள்ள ஓர் அருங்காட்சியகத்திற்கு வழங்கப்பட்டது. ஒரு நூற்றாண்டிற்கும் மேலாக அவரது தலை சேமித்து வைக்கப்பட்டு, இறுதியில் 1964 இல் லிவர்பூலில் உள்ள ஒரு குறிக்கப்படாத கல்லறையில் மற்ற எச்சங்களுடன் புதைக்கப்பட்டது. பல ஆண்டுகளாக, சமயக் காரணங்களுக்காகவும், யாகனின் பாரம்பரியப் புகழின் காரணமாகவும், நூங்கர் மக்கள் யாகனின் தலையைத் திருப்பி அனுப்பும்படி கேட்டனர். புதைக்கப்பட்ட இடம் 1993 இல் அடையாளம் காணப்பட்டது; அதிகாரிகள் நான்கு ஆண்டுகளுக்குப் பிறகு தலையை ஆத்திரேலியாவுக்கு திருப்பி அனுப்பினர். நூங்கர் சமூகத்தினருக்குப் பொருத்தமான இறுதி இளைப்பாறும் இடம் பற்றிய விவாதத்திற்குப் பிறகு, யாகனின் தலை சூலை 2010 இல், அவர் இறந்து 177 ஆண்டுகளுக்குப் பிறகு, மேற்கு ஆத்திரேலியாவில் உள்ள சுவான் பள்ளத்தாக்கில் ஒரு பாரம்பரிய விழா மூலம் அடக்கம் செய்யப்பட்டது.

மேற்கோள்கள்
-----------

1. ↑  N. Green, *Broken Spears: Aborigines and Europeans in the southwest of Australia*, Perth p. 79. Also Hallam and Tilbrook, p. 333
2. ↑  "Depositions: Taken Before the Lieutenant Governor and Executive Council at Perth". *The Perth Gazette*. 25 May 1833.
3. ↑  Ken Colbung (1996). *Yagan: The Swan River "Settlement"*. Australia Council for the Arts.
4. ↑  "Yagan". South West Aboriginal Land & Sea Council. 19 April 2013 அன்று மூலம் பரணிடப்பட்டது.
5. ↑  Aboriginal warrior Yagan is finally laid to rest after 170 years, *Liverpool Echo*, 12 July 2010
6. ↑  *Warrior reburied 170 years after death*, Australian Geographic, 12 July 2010, 23 June 2013 அன்று மூலம் பரணிடப்பட்டது

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஆத்திரேலியா
	+ 2

 |
| மக்கள் | 
* ஆத்திரேலியா
* Trove

 |
**ஓவியர் மாற்கு** என அறியப்படும் **அ. மாற்கு** (சூன் 25, 1933 - செப்டம்பர் 27, 2000) ஈழத்துத் தமிழ் ஓவியர் ஆவார். நவீன ஓவியங்கள், மற்றும் சிற்பங்கள் மூலம் இலங்கையில் தனித்த ஆளுமை படைத்தவர். ஓவியப் பயிற்சி வகுப்புகளை யாழ்ப்பாணத்தில் நடத்தி வந்தவர்.

வாழ்க்கைக் குறிப்பு
-------------------

ஓவியர் மாற்கு 1933 சூன் 25 இல் யாழ்ப்பாணம், குருநகர் என்ற ஊரில் வரோனிக்கா, ஹேரத் முதியான்சலாகே அப்புகாமி ஆகியோருக்குப் பிறந்தார். சிறுவயதிலேயே சிற்பங்களைப் பார்ப்பதிலும், அவற்றை செய்வதிலும் ஈடுபாடு காட்டினார். யாழ்ப்பாணம் புனித சார்ல்சு வித்தியாலயத்தில் ஆரம்பக் கல்வியையும், யாழ்ப்பாணம் சம்பத்தரிசியார் கல்லூரியில் இடைநிலைக் கல்வியையும் கற்றார். சம்பத்தரிசியார் கல்லூரி நூலகத்திலிருந்த ஓவியப் புத்தகங்களை விரும்பிப் படித்தார். குருநகரில் புனித யேம்சு கல்லூரியில் ஓவிய வகுப்புகளை நடத்தி வந்த ஓவியர் பெனடிக்டிடம் உருவ-ஓவியப் பயிற்சியைப் பெற்றார்.

பாடசாலைக் கல்வியை முடித்த பின்னர், கொழும்பு தொழினுட்பக் கல்லூரியில் 1953 இல் ஓவியப்பிரிவில் சேர்ந்து ஐந்தாண்டுகள் முழுநேரமாக ஓவியம் கற்று டிப்புளோமா பட்டம் பெற்றார். இங்கு அவர் கல்வி கற்கும்போதே கழுவுதற்பாணி நீர்வர்ண ஓவியங்களை வரையக் கற்றுக் கொண்டார்.

ஓவியப் பணி
----------

பட்டப்படிப்பை முடித்த பின்னர், மாற்கு பருத்தித்துறை ஹாட்லிக் கல்லூரியிலும், பின்னர் கொக்குவில் இந்துக் கல்லூரியிலும் ஓவிய ஆசிரியராகப் பணியாற்றினார். அப்போது வின்சர் ஓவியக் கழகம் (1938-1955) என்ற அமைப்புடன் தொடர்புகளை ஏற்படுத்தினார். 1959 இல் விடுமுறை ஓவியக் கழகம் என்ற பெயரில் ஓவியப் பயிற்சிக் குழு ஒன்றை ஆரம்பித்தார். இக்குழு மூலம் பல இளம் ஓவியர்களுக்குப் பயிற்சி அளித்தார். பல ஓவியக் கண்காட்சிகளை நடத்தினார். இப்பயிற்சிக் கழகம் 1995 வரை யாழ்ப்பாணத்தில் இயங்கி வந்தது.

1957 இல் கொழும்பு கலாபவனத்தில் நடந்த ஓவியக் கண்காட்சியில் மாற்குவின் ஓவியத்துக்கு இலங்கை மகாதேசாதிபதியின் இரண்டாவது பரிசு கிடைத்தது.

இறுதிக் காலம்
-------------

ஓவியர் மாற்கு தனது இறுதிக் காலத்தில் ஈழப்போர்த் தாக்கத்தால் யாழ்ப்பாணத்தில் இருந்து தான் சேகரித்த அனைத்துப் பொருட்களையும் விட்டு விட்டு இடம்பெயர்ந்து மன்னாரில் வசித்து வந்தார்.

மேற்கோள்கள்
-----------

1. ↑  "THF-Art Gallery [Mark]". தமிழ் மரபு அறக்கட்டளை. 28 சூன் 2016 அன்று பார்க்கப்பட்டது.
2. 1 2 3 4 5  "தேடலும் படைப்புலகமும் (ஓவியர் மாற்கு சிறப்பு மலர்) 1987". ஆகத்து 1987. 28 சூன் 2016 அன்று பார்க்கப்பட்டது.
3. 1 2 3 4  வாசுகி (சூன் 2000). "ஓவியற் மாற்குவும் அவரது ஓவியங்களும்". காலம். 2016-09-13 அன்று மூலம் பரணிடப்பட்டது. 28 சூன் 2016 அன்று பார்க்கப்பட்டது.
4. ↑  அருந்ததி ரத்னராஜ். "மாற்கு என்னும் 'மனிதன்' பற்றி". உயிர்நிழல் 2000.09-10. 28 சூன் 2016 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------

* மாற்கு பரணிடப்பட்டது 2014-03-09 at the வந்தவழி இயந்திரம்
* யாழ்ப்பாணத்து ஓவியர்கள்
[*தொடர்பிழந்த இணைப்பு*]
* யாழ்ப்பாணத்து ஓவியங்களின் சமகால வெளிப்பாடு
[*தொடர்பிழந்த இணைப்பு*]
**பாட்டாளிகள் பண்பாட்டுப் பெரும் புரட்சி** (*Proletarian Cultural Great Revolution*) என்னும் விரிவான பெயர்கொண்ட **பண்பாட்டுப் புரட்சி** அல்லது **சீனப் பண்பாட்டுப் புரட்சி** என்பது, மக்கள் சீனக் குடியரசில், 1966 ஆம் ஆண்டுக்கும் 1976 ஆம் ஆண்டுக்கும் இடையில் இடம்பெற்ற சில நிகழ்வுகளைக் குறிக்கும். இக்காலத்தில் சீனாவில் பரவலான சமூக, அரசியல் கிளர்ச்சிகள் இடம்பெற்றன. இதனால் நாடு தழுவிய குழப்பநிலையும், பொருளாதார ஒழுங்கின்மையும் நிலவியது. 

கம்யூனிஸ்ட் கட்சியின் முக்கிய பங்கு அரசியலமைப்பில் இடம்பெற்றுள்ளது. பல சிறிய கட்சிகள் இருக்கும்போதும் கூட, அவைகள் கம்யூனிஸ்டுகளை ஆதரிக்க கடமைப்பட்டுள்ளன. நிறுவனர் மாவோ சேதுங்கின் கீழ், கம்யூனிஸ்ட் கட்சி கடுமையான சர்வாதிகார சோஷியலிசத்தை அமல்படுத்தியது.
ஆயினும்கூட *முன்னேற்றிச் செல்வதற்கான நீண்ட பாய்ச்சல்* (The Great Leap Forward) என்ற இயக்கத்தின் பொருளாதார தோல்வி, நாட்டில் ஏற்பட்ட பஞ்சம் மற்றும் கலாசாரப் புரட்சியின்போது ஏற்பட்ட மாற்றங்கள் காரணமாக லட்சக் கணக்கான மக்கள் உயிரிழந்தனர்.

சீனப் பொதுவுடைமைக் கட்சிக்குள்ளும், சமூகத்திலும் "தாராண்மையிய பூர்சுவாக்கள்" ஊடுருவி இருப்பதாகவும், அவர்கள் சீனாவில் மீண்டும் முதலாளித்துவத்தைக் கொண்டுவர முயல்வதாகவும் குற்றம் சாட்டிய சீனத்தலைவர் மாவோ சேடாங், 1966 ஆம் ஆண்டு மே 16 ஆம் நாள் பண்பாட்டுப் புரட்சியொன்றைத் தொடங்குவதாக அறிவித்தார். இது மாவோவின் அதிகாரத்திற்கு சவாலாக இருந்தவர்களை குறிவைத்து அமைந்தது. இத்தகையவர்களை புரட்சிக்குப் பிந்திய வகுப்புப் போராட்டம் மூலம் இனங்கண்டு நீக்க வேண்டும் என வலியுறுத்திய மாவோ, இதற்காகச் சீன இளைஞர்களின் சிந்தனைகளையும், செயற்பாடுகளையும் ஒன்று திரட்டுவதற்காக இளைஞர்களைக் கொண்ட செம்படை ஒன்றையும் அமைத்தார். இந்த இயக்கம் படைத்துறை, நகர்ப்புறத் தொழிலாளர், கட்சித் தலைமை போன்ற எல்லா இடங்களுக்கும் பரவியது. கலாச்சாரப் புரட்சி முற்றுப் பெற்றுவிட்டதாக 1969 ஆம் ஆண்டில் மாவோவே அறிவித்திருந்தாலும், 1966க்கும் 1976ல் "நால்வர் குழு" எனப்பட்டவர்கள் கைது செய்யப்படும்வரை இடம்பெற்ற அதிகாரப் போட்டி, அரசியல் உறுதியின்மை ஆகியவை அனைத்தும் இக் கலாச்சாரப் புரட்சியின் பகுதிகளாகவே தற்காலத்தில் கருதப்படுகின்றன. 

மாவோ இறந்த பின்னர், பண்பாட்டுப் புரட்சிக்கு எதிரான டெங் சியாவோபிங் தலைமையிலான குழுவினர் சீனப் பொதுவுடைமைக் கட்சியில் முன்னணிக்கு வந்தனர். இவர்கள் பண்பாட்டுப் புரட்சியின்போது கொண்டுவரப்பட்ட அரசியல், பொருளியல், கல்விச் சீர்திருத்தங்கள் எல்லாவற்றையும் முடிவுக்குக் கொண்டுவந்ததுடன், தொடக்கத்தில் இருந்தே பண்பாட்டுப் புரட்சி ஒரு எதிர்த் தோற்றப்பாடு எனவும் அறிவித்தனர். பண்பாட்டுப் புரட்சியின் கொள்கைகளை ஒழுங்கமைத்து நிறைவேற்றுவதற்குப் பொறுப்பாக இருந்தவர்கள்மீது விசாரணை நடத்தப்பட்டது. 1981 ஆம் ஆண்டில் வெளியிடப்பட்ட கட்சியின் வரலாற்று முக்கியத்துவம் வாய்ந்த தீர்ப்பு, பண்பாட்டுப் புரட்சிக்கான பொறுப்பு காலஞ்சென்ற தலைவர் மாவோவின் மீதே சுமத்தினாலும், இதனால் ஏற்பட்ட கடும் விளைவுகளுக்காக லின் பியாவோவையும், நால்வர் குழுவையும் குற்றம்சாட்டியது. இக் குழுவின் தலைவர் சியாங் சிங் முக்கிய பொறுப்பாளி ஆக்கப்பட்டார்.

மேற்கோள்கள்
-----------
சீன வானொலி நிலையத்தின் தமிழ்ச் சேவை இணையத்தளம்
**சீன வானொலி நிலையம் (தமிழ்)** சீன வானொலி நிலையத்தின் தமிழ்ச் சேவை ஆகும். சீன வானொலி நிலையம் 1941 ஆம் ஆண்டு தொடங்கப்பட்ட உலகளாவிய ஒலிபரப்புச் சேவை ஆகும். இது 43 மொழிகளில் தற்போது ஒலிபரப்பு செய்கிறது. அவற்றுள் தமிழும் ஒன்று. சீன வானொலியின் தமிழ்ப் பிரிவு, 1963 ஆம் ஆண்டு ஆகஸ்டு திங்கள் தொடங்கியது.. தமிழ்ப் பிரிவிற்கு 22 ஆயிரத்திற்கும் அதிகமான வாசகர்கள் உள்ளனர். சீனாவுக்கும் உலக நாடுகளின் மக்களுக்கும் புரிந்துணர்வை வளர்ப்பதற்காக இந்த வானொலிச் சேவை ஏற்படுத்தப்பட்டது. இது சீனக் கண்ணோட்டத்தில் செய்திகளையும் கருத்துரைகளையும் தருகிறது. செய்தி, அரசியல், பொருளாதாரம், பண்பாடு, அறிவியல், தொழில்நுட்பம் என பல துறை சார் தகவல்களைப் பகிர்கிறது. சீன வானொலியின் தமிழ்ப்பிரிவு தலைவராக தற்போது கலைமகள் என்கிற சாவோ ஜியாங் இருக்கிறார். இந்தச் செய்திச் சேவையை இங்கிலாந்தின் பிபிசி தமிழோசையுடன் ஒப்பிட முடியும். சீன வானொலியின் தமிழ்ப் பிரிவு, 2013 ஆம் ஆண்டு பொன்விழாவைக் கொண்டாடியது. 
தமிழ் நேயர் மன்றக் கருத்தரங்குகள் பல முறை நிகழ்ந்துள்ளன. இது "சீனத் தமிழொலி" என்ற இதழை வெளியிடுகிறது.

வெளி இணைப்புகள்
---------------

* சீனத் தமிழ்ப் பிரிவுக்கான இணையதளம்
* ஆல்பர்ட் பெர்னாண்டோ எழுதிய பொன்விழா காணும் சீனத் தமிழ் வானொலி கட்டுரை

சான்றுகள்
---------

1. ↑  "காப்பகப்படுத்தப்பட்ட நகல்". 2020-08-03 அன்று மூலம் பரணிடப்பட்டது. 2013-11-25 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2020-08-03 அன்று மூலம் பரணிடப்பட்டது. 2013-11-25 அன்று பார்க்கப்பட்டது.
ஏவுகணை ஏவுதல், செயற்கைக் கோள்களை ஏவுதல், விண்வெளிப் பயணம், விண்வெளிப் போரியல், விண்வெளிக் குடியிருப்பு தொடர்பான தொழில்நுட்பங்களை, கட்டமைப்புகளை, திட்டங்களை விருத்தி செய்யும் நிறைவேற்றும் இலக்கோடு செயலாற்றும் சீனா அரசின் முன்னெடுப்பே **சீன விண்வெளித் திட்டம்** ஆகும். 2000 களில் உருசியாவுக்கும் ஐக்கிய அமெரிக்காவுக்கும் அடுத்தபடியாக சீன விண்வெளித் திட்டம் மூன்றாம் நிலையில் இருக்கிறது. சீனா அக்டோபர் 15, 2003 சென்ஷோ திட்டம் 5 மூலம் மனித விண்வெளிப்பறப்பு நிகழ்தி உலகில் மூன்றாம் விண்வெளிச் சக்தியாக தன்னை நிலைநிறுத்தியது. சந்திரனுக்கும், செவ்வாய்க்கும் செல்லும் திட்டங்களும் நடப்பில் உள்ளன.

வரலாறு
------

சீனாவிலேயே முதன்முதலாக வெடிமருந்து, ஏவுகணைத் தொழில்நுட்பங்கள் கண்டுபிடிக்கப்பட்டு விருத்தி பெற்றன. நவீன விண்வெளித் திட்டங்களின் திருப்பு முனையாக சோவியத்தின் ஸ்புட்னிக் 1 செயற்கைக் கோள் அமைந்தது. இது 1957 ஆம் ஆண்டு அக்டோபர் 4 ஆம் திகதி விண்வெளிக்கு அனுப்பப்பட்டது. 

சீனாவின் விள்வெளித் திட்டம் அதன் ஏவுகணைத் திட்டத்தில் இருந்து தோற்றம் பெற்றது. 1950களில் ஐக்கிய அமெரிக்காவின் அணு ஏவுகணைத் தாக்குதலுக்கு அஞ்சிய சீனா, Qian Xueshen தலைமையின் கீழ் அதன் முதல் ballistic missile program தொடங்கப்பட்டது.
**பிரித்தானிய கெல்ட்டியர்**(Celts in Britain) என்பவர் கி.மு 750 ஆண்டு முதல் கி.மு 12 ஆம் ஆண்டு வரை மத்திய மற்றும் வடக்கு ஐரோப்பியா முழுதும் மிகவும் பலமிக்க ஒரு மக்கள் குழுமங்களாக வாழ்ந்தவர்களாவர். இந்த கெல்ட்டியல் இனக்குழுமத்தினர் இடையே பல்வேறு இனப்பிரிவுகள் அல்லது இனக்குழுமங்கள் இருந்தன. இனக் குழுமங்களிடையே பேச்சு வழக்கு வேறுபட்டிருந்தாலும், கிட்டத்தட்ட ஒத்த பேச்சு வழக்கு காணப்பட்டன.

சொல்விளக்கம்
------------

"கெல்டிக்" எனும் சொல் வழக்கு கிரேக்கர்களிடம் இருந்து தோன்றிய ஒரு சொல்லாகும். "கெல்டிக்" என்றால் ஆங்கிலத்தில் இன்றையப் பொருள் "பாபேரியன்" என்பதாகும். தமிழில் "காட்டுமிராண்டி" எனப்படும். இந்த கெல்டிக் இனக் குழுமத்தினர் அக்காலப்பகுதியில் பண்படாத, வெட்டு குத்து என்று மிகவும் கொடூரமானவர்களாகவே இருந்துள்ளனர். அதனாலேயே அந்த இனக்குழுமங்களை எல்லாம் கிரேக்கர்கள் "கெல்டிக்" என்று அழைத்தனர். அதன் பின்னர் ஐரோப்பியாவின் பெரும் பகுதியை தமது கட்டுப்பாட்டுக்குள் கொண்டு வந்த உரோமர்களும் அதே சொல் கொண்டே இந்த இனக்குழுமங்களை அழைத்தனர்.

இந்த கெல்ட்டியர் இனக்குழுங்களில் பல்வேறு கெல்ட்டியர் பிரிவுகள் இருந்தன.

* கோல்ஸ் கெல்ட்டியர்
* கியேல்ஸ் கெல்ட்டியர்
* பிரிட்டன் கெல்ட்டியர்

போன்றவை அவற்றின் முக்கிய சில பிரிவுகளாகும். இதில் பிரிட்டன் கெல்ட்டியர் என்போரே பிரித்தானியாவில் குடியேறி இருந்த கெல்ட்டியர் ஆவர்.

உரோமர் படையெடுப்பு
------------------

கி.மு 55 யூலியஸ் சீசரின் தலைமையில் பிரித்தானியாவுக்கு ஒரு படையெடுப்பு நடவடிக்கை எடுக்கப்பட்டது. பிரித்தானியாவின் சில பகுதிகளை கைப்பற்றிய யூலியஸ் சீசர் பின்னர் அவற்றை விட்டுவிட்டு வெளியேறினார்.
உலகில் மிகவும் அறியப்பட்ட சீன வெண்களிப் பாண்டங்கள் எனக் கருதப்படும் இரண்டு டேவிட் சாடிகள்.
**சீனக் கலைக்கான பேர்சிவல் டேவிட் நிறுவனம்** என்பது இலண்டனில் உள்ள சீனக் கலைக்கான பேர்சிவல் டேவிட் சேகரிப்பை உரிமையாகக் கொண்ட நிறுவனம் ஆகும். இந்த நிறுவனத்தின் முதன்மை நோக்கம் சீனக் கலைகளும் பண்பாடும் தொடர்பான ஆய்வுகளையும் கற்பித்தலையும் முன்னேற்றுவது ஆகும். இந்நிறுவனத்தின் சேகரிப்புக்களில் சொங், யுவான், மிங், சிங் அரச மரபுகளை உள்ளடக்கிய 10 முதல் 18ம் நூற்றாண்டு வரையான காலப்பகுதிகளைச் சேர்ந்த 1,700 பொருட்கள் அடங்கியுள்ளன. இவற்றுள் அரிய ரு, குவான் பாண்டங்களின் மாதிரிகள், 1351ஐச் சேர்ந்த மிகப்பழைய நீல வெள்ளை வெண்களிப் பாண்டங்களான, யுவான் அரச மரபைச் சேர்ந்த நீலமும் வெள்ளையும் கலந்த மட்பாண்டக் கோயில் சாடிகள் என்பன அடங்கும். இந்நிறுவனத்தில், சீனக் கலைகள் தொடர்பான மேற்கத்திய மற்றும் கிழக்காசிய நூல்களைக்கொண்ட பெரிய நூலகம் ஒன்றும் உள்ளது. 1950ல் இந்தச் சேகரிப்புக்கள் சேகரிப்பாளரும் அறிஞருமான பேர்சிவல் டேவிட் என்பவரால் இலண்டன் பல்கலைக்கழகத்துக்கு வழங்கப்பட்டது. இப்போது இச்சேகரிப்புக்கள் பிரித்தானிய அருங்காட்சியகத்தில் நிரந்தரக் காட்சியில் உள்ளன.

மேற்கோள்கள்
-----------

1. ↑  British Museum Press release

இவற்றையும் பார்க்கவும்
----------------------

* 100 பொருட்களில் உலக வரலாறு
**ஹோ-ஹோ-குஸ்** (Ho-Ho-Kus) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 4.530 சதுர கிலோ மீற்றர் பரப்பளவைக் கொண்டுள்ளது. இதில் 4.494 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.036 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 4,078 ஆகும். ஹோ-ஹோ-குஸ் நகரத்தின் மக்கள் தொகை அடர்த்தி ஒரு கிலோ மீற்றருக்கு 907.5 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**அ. ரா. பெருமாள்** (*A. R. Perumal*)(பிறப்பு 17 மே 1925-இறப்பு 21 ஏப்ரல் 1998) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் விருதுநகர் மாவட்டம் அருப்புக்கோட்டையினைச் சார்ந்தவர். இவர் அருப்புக்கோட்டை தேவாங்கர் பள்ளியில் கல்வி பயின்றார். முத்துராமலிங்கத் தேவரின் தொண்டராகச் செயல்பட்ட இவர் அனைத்திந்திய பார்வார்டு பிளாக்கு கட்சியின் தலைவர்களுள் ஒருவராக இருந்துள்ளார். இவர் 1967 மற்றும் 1971 ஆகிய ஆண்டுகளில் நடைபெற்ற சட்டமன்றத் தேர்தல்களில் சுதந்திராக் கட்சி மற்றும் பார்வார்டு பிளாக் கட்சிகளின் வேட்பாளராக காரியாப்பட்டி சட்டமன்றத் தொகுதியில் போட்டியிட்டு சட்டமன்ற உறுப்பினரானார்.

மேற்கோள்கள்
-----------

1. ↑   *தமிழ்நாட்டுச் சட்டப்பேரவை "யார்-எவர்" [Madras Legislative Assembly "Who's Who"]*. Madras: Madras Legislative Assembly Department. 01 (published 01.03.1968). பக். 278.
2. ↑   *தமிழ்நாடு சட்டப் பேரவை "யார்-எவர்" [Tamil Nadu Legislative Assembly "Who's Who"]*. Madras: Tamil Nadu Legislative Assembly Department. 1971 (published 01.01.1972). பக். 452.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/சீன பறவைப் பல்லி|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சீன பறவைப் பல்லி** (*Sinornithosaurus*) என்பது வடகிழக்கு சீனாவில் கண்டுபிடிக்கப்பட்ட நச்சுப் பல்லுடைய பழங்கால புதைபடிம உலகின் முதல் பறவை ஆகும். அங்கு இதன் எலும்புகள் கண்டுபிடிக்கப்பட்டன. இது தற்போதைய வான்கோழி அளவுள்ள பறவை. இதற்கு 4 இறக்கைகளும் வளைந்த நீளமான நச்சுப்பல் ஆகியன உள்ளன. இது சீனாவில் சுமார் 122 மில்லியன் ஆண்டுகளுக்கு முன்பாக வாழ்ந்திருக்கக் கூடும் எனக் கருதப்படுகிறது.

உசாத்துணை
---------

1. ↑  Zhou, Z. (2006). "Evolutionary radiation of the Jehol Biota: chronological and ecological perspectives". *Geological Journal* **41** (3–4): 377–393. doi:10.1002/gj.1045.